मनुष्य योनि सबसे विशिष्ट : कुठियाला
पंचनंदशोधसंस्थान अध्ययन केंद्र और मानवाधिकार शिक्षा प्रकोष्ठ गुरु नानक खालसा कॉलेज की ओर से भारतीय लोकतंत्र और मानवाधिकार विषय पर गोष्ठी का आयोजन कराया गया। इसमें मुख्य वक्ता के रूप में संस्थान के राष्ट्रीय निदेशक प्रोफेसर ब्रज किशोर कुठियाला पहुंचे। गोष्ठी की अध्यक्षता डीएवी कॉलेज प्रबंध समिति दिल्ली कार्यकारिणी के कोषाध्यक्ष प्रख्यात शिक्षाविद् डॉ. एमसी शर्मा ने की।
इस अवसर पर ब्रजकिशोर कुठियाला ने कहा कि 84 लाख योनियों में मनुष्य योनि सबसे विशिष्ट सबसे श्रेष्ठतम है क्योंकि मनुष्यों में सोचने, समझने और विश्लेषण करने की और कल्पना करने की विलक्षण प्रतिभा भी है। मनुष्य को यह सोचना चाहिए कि वह अपने कर्तव्यों द्वारा दूसरों के हितों अधिकारों की रक्षा कैसे कर सकता है। गोष्ठी अध्यक्ष डॉ. एमसी शर्मा ने कहा कि हमें अपने धार्मिक ग्रंथों का अध्ययन करना चाहिए जो हमें जीने की कला, मानवाधिकार जीओ जीने दो का ज्ञान स्वतः ही सिखाते हैं। पंचनंद के अध्यक्ष सुरेशपाल ने आए हुए सभी मेहमानों का अभिनंदन किया। इस अवसर पर सचिव डॉ. उदयभान सिंह, कोषाध्यक्ष डॉ. हेमंत मिश्रा, उपाध्यक्ष डॉ. रमेश शास्त्री, डॉ. बिंदु शर्मा, डॉ. कमल भारद्वाज, डॉ. संजीव गांधी, डॉ. अल्का शर्मा, मधुकर सेठी, नरेंद्र, दया सिंह, राजपाल सिंह, आरएस शर्मा, मनजीत कौर, अमरजोत कौर, प्रवीण लता भाटिया, डॉ. अनिल सवेरा, डॉ. लक्ष्मी गुप्ता मौजूद रहे।
hin_Deva hin_Deva hin_Deva